Doris Day

**Doris Day** (lahir **Doris Mary Kappelhoff**; 3 April 1922&nbsp;– 13 Mei 2019) merupakan seorang pelakon, penyanyi dan aktivis kebajikan haiwan. Beliau memulakan kerjaya beliau sebagai penyanyi kugiran pada tahun 1939 yang mengecap kejayaan pada tahun 1945 dengan dua buah rakaman popular, "Sentimental Journey" dan "My Dreams Are Getting Better All the Time" bersama Les Brown & His Band of Renown. Beliau meninggalkan kugiran tersebut untuk bergerak solo dan telah merakam lebih daripada 650 buah lagu dari tahun 1947 sehingga 1967. 

## Kehidupan awal
Doris Mary Kappelhoff dilahirkan pada 3 April 1922, di Cincinnati, Ohio, merupakan anak kepada Alma Sophia (''née'' Welz; 1895–1976) dan William Joseph Kappelhoff (1892–1967). Ibu beliau merupakan seorang surirumah tangga manakala bapa beliau merupakan guru muzik. Datuk dan nenek sebelah bapanya merupakan berketurunan Belanda dan Jerman.  Sepanjang hayatnya, Day mempercayai bahawa beliau dilahirkan pada tahun 1924, sehinggalah pada sambutan hari lahir beliau ke-95, Associated Press menemui sijil lahirnya yang menunjukkan bahawa Day dilahirkan pada tahun 1922.

Day merupakan anak bongsu daripada tiga orang adik beradik. Beliau mempunyai dua orang abang iaitu Richard (meninggal dunia sebelum kelahiran Doris) dan Paul, dua hingga tiga tahun lebih tua dari Doris. 

## Kerjaya

Kerjaya Day sebagai pelakon filem bermula pada akhir era klasik Hollywood menerusi filem  *[[Romance on the High Seas]]* (1948), dan terus berkembang selama 20 tahun. Beliau telah membintangi pelbagai genre filem termasuklah muzikal, komedi, drama dan seram. Antara filem lakonan beliau adalah *[[Calamity Jane (filem)|Calamity Jane]]* (1953) dan *[[The Man Who Knew Too Much (filem 1956)|The Man Who Knew Too Much]]* (1956) bersama James Stewart. Filem *[[Pillow Talk (filem)|Pillow Talk]]* (1959) disamping Rock Hudson telah melayakkan Day untuk tercalon dalam kategori Pelakon Wanita Terbaik dalam Anugerah Akademi. Beliau turut pernah berlakon bersama James Garner dalam dua buah filem *[[Move Over, Darling]]* (1963) dan *[[The Thrill of It All (filem)|The Thrill of It All]]* (1963) selain bersama pelakon lelaki lain termasuklah Clark Gable, Cary Grant, James Cagney, David Niven, Jack Lemmon, Frank Sinatra, Richard Widmark, Kirk Douglas, Lauren Bacall dan Rod Taylor. Setelah mengakhiri kerjaya sebagai pelakon filem, beliau muncul dalam sitkomnya sendiri, *[[The Doris Day Show]]* (1968–1973).

Day telah menjadi salah satu bintang filem terkemuka pada awal 1960-an, dan sehingga 2012, beliau menjadi salahs seorang daripada lapan orang penghibur yang menjadi pecah panggung sebanyak empat kali di A.S. Pada tahun 2011, beliau mengeluarkan album studio yang ke-29, *My Heart* yang memuatkan material baharu dan menjadi album Top 10 UK. Beliau menerima Anugerah Pencapaian Sepanjang Hayat Grammy dan Anugerah Legenda dari Society of Singers. Pada tahun 1960, Day dicalonkan dalam Anugerah Akademi untuk Anugerah Pelakon Wanita Terbaik, dan dianugerahkan Anugerah Cecil B. DeMille untuk pencapaian sepanjang hayat dalam  filem pada tahun 1989. Pada tahun 2004, beliau dianugerahkan Pingat Kebebasan Presiden dan pada tahun 2011, Anugerah Pencapaian Kerjaya Persatuan Pengkritik Filem Los Angeles.

## Peribadi
Setelah bersara dari filem, Day tinggal di Carmel-by-the-Sea, California. Beliau mempunyai banyak haiwan peliharaan dan membela haiwan-haiwan terbiar. Beliau merupakan penyokong Republikan. Beliau mempunyai seorang anak iaitu Terry Melcher yang juga merupakan penerbit muzik dan penulis lagu. Terry meninggal dunia pada November 2004 akibat melanoma. Day owned a hotel in Carmel-by-the-Sea called the Cypress Inn which she originally co-owned with her son.

### Perkahwinan
Day telah berkahwin sebanyak empat kali. Pada Mac 1941, beliau telah berkahwin dengan Al Jorden, seorang pemain trombonis yang telah dikenalinya di Barney Rapp's Band dan mereka bercerai pada Februari 1943. Mereka mempunyai seorang anak lelaki, Terrence Paul Jorden, kemudiaannya dikenali sebagai Terry Melcher. Perkahwinan kedua Day adalah bersama seorang pemain saksofon, George William Weidler pada 30 Mac 1946 sehingga 31 Mei 1949. Weidler merupakan abang kepada pelakon Virginia Weidler. 

Day mengahwini Martin Melcher pada 3 April 1951, semasa hari lahirnya yang ke-29, dan perkahwinan ini kekal sehingga kematian Melcher pada April 1968. Melcher telah menjadikan anak Day, Terry sebagai anak angkat dengan nama Terry Melcher, yang kemudiaannya menjadi seorang pemuzik dan penerbit rekod yang berjaya. Martin Melcher telah banyak menerbitkan filem-filem Day.

Perkahwinan keempat Day adalah bersama Barry Comden (1935–2009) dari 14 April 1976 sehingga 2 April 1982. 

### Kematian
Day meninggal dunia pada 13 Mei 2019 pada usia 97 tahun akibat pneumonia. Kematian beliau telah diumumkan oleh badan kebajikan beliau, Doris Day Animal Foundation. Badan kebajikan tersebut juga menunaikan permintaan Day supaya tiada perkhidmatan pengebumian atau apa-apa memorial umum.

## Diskografi
### Album studio

* *You're My Thrill * (1949)
* *Young Man with a Horn* (1950)
* *Tea for Two* (1950)
* *Lullaby of Broadway* (1951)
* *On Moonlight Bay* (1951)
* *I'll See You in My Dreams* (1951)
* *By the Light of the Silvery Moon* (1953)
* *Calamity Jane* (1953)
* *Young at Heart* (1954)
* *Love Me or Leave Me* (1955)
* *Day Dreams* (1955)
* *Day by Day* (1956)
* *The Pajama Game* (1957)
* *Day by Night* (1957)
* *Hooray for Hollywood* (1958)
* *Cuttin' Capers* (1959)
* *What Every Girl Should Know* (1960)
* *Show Time* (1960)
* *Listen to Day* (1960)
* *Bright and Shiny* (1961)
* *I Have Dreamed* (1961)
* *Duet* (1962)
* *You'll Never Walk Alone* (1962)
** Billy Rose's Jumbo* (1962)
** Annie Get Your Gun* (1963)
* *Love Him* (1963)
* *The Doris Day Christmas Album* (1964)
* *With a Smile and a Song* (1964)
* *Latin for Lovers* (1965)
* *Doris Day's Sentimental Journey* (1965)
* *The Love Album* (rakaman 1967, dikeluarkan pada 1994)
* *My Heart* (2011)

*Source*

## Rujukan

## Sumber
*Barothy, Mary Anne (2007), *Day at a Time: An Indiana Girl's Sentimental Journey to Doris Day's Hollywood and Beyond*. Hawthorne Publishing, 
*
*Bret, David (2008), *Doris Day: Reluctant Star*. JR Books, London, 
* Brogan, Paul E. (2011), *Was That a Name I Dropped?*, Aberdeen Bay; 
*
*.
*
*
*
* Patrick, Pierre; McGee, Garry (2009), *The Doris Day Companion: A Beautiful Day*. BearManor Media, 
*

## Pautan luar

*Doris Day Animal Foundation
*
*
*
*
*